คือผมกังวลใจคิดว่าผมไปดื่มน้ำที่แมวมันเเลียไว้ จะเป็นอันตรายไหมครับ? แมวเลี้ยงเองแต่ไม่ได้ฉีดยาให้มัน ผมเคยฉีดยาสามเข็มตอนปี59 ฉีดกระตุ้นสองเข็มตอนปี60 เพราะแมวมันข่วนและฉีดกระตุ้นสองเข็มเมื่อวันที่28122561 และ 31122561 รวมๆแล้วผมเคยฉีดยาพิษสุนัขบ้าไป7เข็ม
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัดมาแล้ว 3 เข็ม เมื่อปี 2559 และได้รับการฉีดกระตุ้นในปี 2560 และในวันที่ 28 และ 31 ธ.ค. 61 หากในช่วงนี้ ได้ถูกสัตว์กัดหรือข่วน ยังไม่จำเป็นต้องฉีดวัคซีนกระตุ้นอีก เพราะระดับภูมิคุ้มกันที่เกิดจากวัคซีนที่ได้ฉีดไปนั้น จะยังสูงเพียงพอในการป้องกันการเกิดโรคได้ค่ะสำหรับการดื่มน้ำที่แมวมาเลีย หากแมวเพิ่งเลียไปเพียงไม่นานและแมวมีเชื้อ เชื้อก็อาจอยู่ในน้ำได้ แต่หากเลียไปนานแล้ว เชื้อก็จะอยู่ได้ไม่นาน และตายไปแล้วได้นอกจากนี้ หากเป็นแมวที่เลี้ยงเอง หากแมวไม่มีอาการผิดปกติภายใน 1 วันถัดไป แสดงว่าแมวไม่น่าเป็นโรคพิษสุนัขบ้า และหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวก็ไม่ได้เป็นโรคพิษสุนัขบ้าค่ะ และ ก็จะไม่ติดเชื้อแต่อย่างใด